01/Sv. 5 Službeni list Europske unije 47 32002D0653 13.8.2002. SLUŽBENI LIST EUROPSKIH ZAJEDNICA L 218/1 ODLUKA VIJEĆA od 12. srpnja 2002. o izmjeni Protokola o Statutu Suda Europskih zajednica (2002/653/EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 245. drugi stavak, uzimajući u obzir zahtjev Suda od 17. listopada 2001., uzimajući u obzir mišljenje Komisije (!), uzimajući u obzir mišljenje Europskog parlamenta (?), budući da: Potrebno je osigurati sudjelovanje država nečlanica u postup- cima odlučivanja o prethodnim pitanjima pred Sudom u slučaju da neki ugovor koji se odnosi na određeni predmet, a koji je zaključen između Vijeća i jedne ili više država nečlanica propi- suje da te države imaju pravo podnijeti podneske ili pisana očitovanja kada nacionalni sud  određene države  članice upućuje neko pitanje koje je  obuhvaćeno  predmetnim ugovorom Sudu na odlučivanje o prethodnim pitanjima, (') Mišljenje od 22. veljače 2002. (još nije objavljeno u Službenom listu). (?) Mišljenje od 14. svibnja 2002. (još nije objavljeno u Službenom listu). ODLUČILO JE: Članak 1. Sljedeći stavak dodaje se članku 20. Protokola o Statutu Suda Europskih zajednica: ,Ako je sporazumom o određenom predmetu, koji su sklopili Vijeće i jedna ili više država nečlanica, predviđeno da te države imaju pravo podnositi podneske ili pisana očitovanja u slučajevima kada sud države članice uputi Sudu prethodno pitanje obuhvaćeno područjem primjene sporazuma, dotične države nečlanice se također obavještava o odluci nacionalnog suda koja sadrži to pitanje. U roku od dva mjeseca od takve obavijesti te države mogu Sudu podnijeti podneske ili pisana očitovanja." Članak 2. Ova Odluka stupa na snagu na dan objave u Službenom listu Europskih zajednica. Sastavljeno u Bruxellesu 12. srpnja 2002. Za Vijeće Predsjednik T. PEDERSEN